
REPUBLIKA HRVATSKA						
TRGOVAČKI SUD U SPLITU
Sukoišanska 6, Split                                                                              
REPUBLIKA HRVATSKA
ZAKLJUČAK
Trgovački sud u Splitu, po sutkinji Ani Golub Gruić, povodom prijedloga predlagatelja – dužnika MILANA JUKIĆA, vlasnika zalogajnice „Calypso“ iz Splita, Ruđera Boškovića 27, OIB: 86851970527, za otvaranje predstečajnog postupka, dana 29. travnja 2016. godine   
z a k lj u č i o   j e
I. Poziva se predlagatelj-dužnik MILAN JUKIĆ, vlasnik zalogajnice „Calypso“ iz Splita, Ruđera Boškovića 27, OIB: 86851970527,  sukladno odredbama čl. 16. st. 1., čl. 17., čl. 26., čl. 27. vezano uz čl. 31. st. 1. i 2. Stečajnog zakona („Narodne novine“ broj 71/15; dalje SZ), da u roku od osam dana nakon isteka osmog dana od dana objave ovog Zaključka na mrežnoj stranici e-Oglasna ploča sudova, ispravi i dopuni prijedlog za otvaranje predstečajnog postupka od 27. travnja 2016. godine i to na način da:
A) dostavi uredno i potpuno ispunjen obrazac prijedloga za otvaranje predstečajnog postupka;
B) dostavi dokaze na okolnost postojanja prijeteće nesposobnosti za plaćanje i to Potvrdu FINA-e u smislu odredbe čl. 4. st. 2. i 3. SZ-a, odnosno obračun neisplaćenih plaća sastavljen u skladu sa propisima uz potvrdu Ministarstva financija – Porezne uprave kojom se potvrđuje da je dostavljen obračun o neisplati plaće sastavljen u skladu sa propisima u smislu odredbe čl. 4. st. 3. i 4. SZ-a;
C) dostavi:
1. financijske izvještaje u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnog postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje vode u skladu s poreznim propisima ako je dužnik obveznik poreza na dohodak;
2. opis pregovora s vjerovnicima, ako su prethodili prijedlogu za otvaranje predstečajnog postupka, uključujući i potrebne obavijesti dostavljene vjerovnicima koji sudjeluju u postupku;
3. dokaz o ukupnoj aktivi i dokaz o ukupnom prihodu za prethodnu godinu i broju zaposlenih na zadnji dan u mjesecu koji prethodi danu podnošenja prijedloga;
4. Plan restrukturiranja koji mora sadržavati: 
- činjenice i okolnosti iz kojih proizlazi postojanje prijeteće nesposobnosti za 
  plaćanje,
- izračun manjka likvidnih sredstava na dan priloženih financijskih izvještaja,
- mjere financijskog restrukturiranja i izračun njihovih učinaka na manjak 
  likvidnih sredstava,
- mjere operativnog restrukturiranja i izračun njihovih učinaka na poslovanje,
- plan poslovanja za razdoblje do kraja tekuće i za dvije sljedeće kalendarske 
  godine uz detaljno obrazloženje razloga za utvrđivanje svake pozicije plana,
- planiranu bilancu na zadnji dan razdoblja za koje je sastavljen plan poslovanja,
- analizu svih tražbina prema visini i vrsti (tražbine radnika i prijašnjih dužnikovih 
  radnika, izlučna prava, razlučna prava, tražbine za koje se vodi postupak, 
  neosigurane tražbine i druge tražbine),
- ponudu vjerovnicima razvrstanim u skupine odgovarajućom primjenom pravila 
  o razvrstavanju sudionika u stečajnom planu o načinu, rokovima i uvjetima 
  namirenja tražbina,
- rok za dobrovoljno ispunjenje i
- planirani iznos troškova restrukturiranja.
5. Popis imovine i obveza dužnika koji se sastoji od naznaka: 
- nekretnina i pokretnina dužnika,
- imovinskih prava dužnika na tuđim stvarima,
- novčanih i nenovčanih tražbina dužnika,
- drugih prava koja čine imovinu dužnika,
- novčanih sredstava na računima,
- druge imovine dužnika,
- obveza dužnika unesenih u njegove poslovne knjige,
- drugih novčanih i nenovčanih obveza dužnika,
- razlučnih prava na imovini dužnika,
-  izlučnih prava,
- prosječnih mjesečnih troškova redovnog poslovanja dužnika u posljednjih 
  godinu dana,
- postupaka pred sudovima ili javnopravnim tijelima u kojima je dužnik stranka i 
  visinu ili opis tražbine koja je predmet postupka.
II. Poziva se predlagatelj-dužnik MILAN JUKIĆ, vlasnik zalogajnice „Calypso“ iz Splita, Ruđera Boškovića 27, OIB: 86851970527, a sukladno odredbama čl. 28. st. 1. SZ-a, da u roku od 8 dana od primitka ovog zaključka uplati predujam za troškove predstečajnog postupka u iznosu od 5.000,00 kn na depozitni račun Trgovačkog suda Splitu broj: HR1623900011300000664, koji se vodi kod Hrvatske poštanske banke d.d. Zagreb, sa svrhom uplate: „predujam troškova predstečajnog postupka u predmetu: 11. St-1160/2016” te da primjerak uplatnice, kao dokaz o uplati, dostavi ovom sudu. 
III. Ukoliko predlagatelj - dužnik ne postupi po nalogu iz točaka I. i II. ovog zaključka, sud će odbaciti prijedlog za otvaranje predstečajnog postupka sukladno odredbama čl. 28. st. 3. i čl. 31. st. 3. SZ-a. 
U Splitu, 29. travnja 2016. godine
SUTKINJA
ANA GOLUB GRUIĆ
POUKA O PRAVNOM LIJEKU: 
Protiv ovog zaključka nije dopuštena žalba.
DNA:
-  predlagatelju – dužniku
- mrežna stranica e-Oglasna ploča sudova
-  u spis

